**“อธิบดีกอบชัย” ร่วมคณะนายกรัฐมนตรี ลงพื้นที่เยี่ยมชมผลิตภัณฑ์เกษตรอินทรีย์ พร้อมพบปะประชาชน อ.แม่แจ่ม**

จ.เชียงใหม่ 14 มกราคม 2562 - นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมองค์ประกอบคณะนายกรัฐมนตรี พลเอก ประยุทธ์ จันทร์โอชา นายกรัฐมนตรี ลงพื้นที่พบปะประชาชนพร้อมกล่าวปราศรัย และเยี่ยมชมผลิตภัณฑ์ชุมชน ในโอกาสการประชุม ครม.นอกสถานที่ ครั้งที่ 1/2562 ณ จังหวัดลำปาง ร่วมด้วยคณะรัฐมนตรี หัวหน้าส่วนราชการทั้งส่วนกลางและส่วนภูมิภาค โดยมี นายศุภชัย เอี่ยมสุวรรณ ผู้ว่าราชการจังหวัดเชียงใหม่ กล่าวต้อนรับ พร้อมรายงานผลการดำเนินงานตามนโยบายรัฐบาล ณ โรงเรียนราชประชานุเคราะห์ 31 อ.แม่แจ่ม

โดยนายกรัฐมนตรีได้กล่าวถึงมาตรการส่งเสริมและพัฒนาของรัฐบาล เพื่อเพิ่มคุณภาพชีวิตของประชาชนในประเทศ รวมถึงมาตรการการพัฒนาพื้นที่การเกษตรของแม่แจ่มให้เป็นเกษตรอินทรีย์ การบริหารจัดการน้ำเพื่อแก้ไขปัญหาภัยแล้ง การบริหารเชิงพื้นที่ในการรวมกลุ่ม ตลอดจนการบริหารจัดการพื้นที่ทำกินให้ชาวแม่แจ่ม พร้อมกันนี้ยังเยี่ยมชมผลการดำเนินงานการแก้ไขปัญหาของภาครัฐและโมเดลการพัฒนาพื้นที่ อ.แม่แจ่ม รวมถึงผลผลิตและผลิตภัณฑ์ทางการเกษตรของชุมชน ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว